Oficialusis leidinys L 325 , 12/12/2003 p. 0062 - 0064



Komisijos sprendimas 2003 m. gruodžio 11 d. nustatantis Bendrijos lyginamųjų bandymų ir tyrimų su Pelargonium l'Hérit. ir Hosta Tratt., Euphorbia pulcherrima Willd. ex Klotzsch ir Rosa L. dauginamąja medžiaga metodus pagal Tarybos direktyvą 98/56/EB (pranešta dokumentu Nr. C(2003) 4626) (2003/865/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1998 m. liepos 20 d. Tarybos direktyvą 98/56/EEB dėl prekybos dekoratyvinių augalų dauginamąja medžiaga [1] su paskutiniais pakeitimais, padarytais Direktyva 2001/61/EB [2], ypač į jos 14 straipsnio 4, 5 ir 6 dalis, kadangi: (1) Direktyva 98/56/EB numato būtinus metodus, kuriuos Komisija turi nustatyti Bendrijos lyginamiesiems bandymams ir tyrimams su dauginamąja medžiaga, (2) Techniniai metodai bandymams ir tyrimams atlikti buvo parengti Dauginamosios medžiagos ir dekoratyvinių augalų nuolatiniame komitete. (3) buvo paskelbtas konkursas projektams (2003/C 159/08) [3] dėl pirmiau nurodytų bandymų ir tyrimų atlikimo. (4) pasiūlymai buvo įvertinti pagal atrankos ir sutarčių sudarymo kriterijus, nustatytus pirmiau nurodytiems projektų konkursams. Turėtų būti nustatyti projektai, už bandymų ir tyrimų atlikimą atsakingos įstaigos ir reikalavimus atitinkančios išlaidos bei didžiausia Bendrijos finansavimo dalis, sudaranti 80 % reikalavimus atitinkančių išlaidų. (5) Bendrijos lyginamieji bandymai ir tyrimai turėtų būti atlikti 2004 ir 2005 m. su 2003 m. surinkta dauginamąja medžiaga, o išsami informacija apie tokius bandymus ir tyrimus, reikalavimus atitinkančias išlaidas bei didžiausią Bendrijos finansavimo dalį turėtų būti nustatoma kasmet susitarimu, kurį pasirašo Komisijos įgaliojimus suteikiantis pareigūnas ir už bandymų atlikimą atsakinga įstaiga. (6) dėl Bendrijos lyginamųjų tyrimų ir bandymų, kurie trunka ilgiau nei vienerius metus, tyrimų ir bandymų dalių, vykdomų turint būtinus asignavimus, po pirmųjų metų, turėtų būti gautas Komisijos leidimas be papildomų konsultacijų su Dauginamosios medžiagos ir dekoratyvinių augalų nuolatiniu komitetu. (7) reikėtų užtikrinti, kad tyrimuose ir bandymuose būtų naudojama tinkama atrankinė visuma, bent jau tam tikrų atrinktų augalų. (8) valstybės narės turėtų dalyvauti Bendrijos lyginamuosiuose tyrimuose ir bandymuose tiek, kiek atitinkamų augalų dauginamoji medžiaga paprastai būna dauginama arba parduodama jų teritorijose, siekiant iš to padaryti atitinkamas išvadas. (9) šiame sprendime numatytos priemonės atitinka Dauginamosios medžiagos ir dekoratyvinių augalų nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Priede išvardytų augalų dauginamosios medžiagos Bendrijos lyginamieji bandymai ir tyrimai atliekami 2004–2005 metais 2004 m. bandymų ir tyrimų reikalavimus atitinkančios išlaidos ir didžiausia Bendrijos finansavimo dalis yra nustatyta priede. Duomenys apie bandymus ir tyrimus yra nurodyti priede. 2 straipsnis Tiek, kiek priede išvardyta dauginamoji ir sodinamoji medžiaga paprastai būna dauginama arba ja prekiaujama jų teritorijose, valstybės narės ima tokios medžiagos mėginius ir pateikia juos Komisijai. 3 straipsnis Atsižvelgdama į biudžeto galimybes, Komisija gali nuspręsti tęsti tyrimus ir bandymus, nustatytus priede, 2005 metais. Didžiausia Bendrijos finansavimo dalis, sudaranti taip tęsiamų bandymų arba tyrimų 80 % reikalavimus atitinkančių išlaidų, neturi viršyti priede nurodytos sumos. 4 straipsnis Šis sprendimas skirtas valstybėms narėms. Priimta Briuselyje, 2003 m. gruodžio 11 d. Komisijos vardu David Byrne Komisijos narys [1] OL L 226, 1998 8 13, p. 16. [2] OL L 165, 2003 7 3, p. 23. [3] OL L 159, 2003 7 8, p. 19. -------------------------------------------------- PRIEDAS 2004 m. atliktini bandymai ir tyrimai Rūšys | Atsakinga įstaiga | Įvertintinos sąlygos | Mėginių skaičius | Reikalavimus atitinkančios išlaidos (EUR) | Didžiausia Bendrijos finansavimo dalis (lygiavertė 80 % reikalavimus atitinkančioms išlaidoms) (EUR) | Daugiamečiai augalai (Pelargoniuml'Hérit. and Hosta Tratt.) | Naktuinbouw Roelofar-endsveen (NL) | Veislės tapatumas ir grynumas, augalų sveikata (lauke), augalų sveikata (laboratorijoje) | 50 + 50 | 43 367 | 34694 | Euphorbia pulcherrima Willd. ex Klotzsch | Naktuinbouw Roelofar-endsveen (NL) | Veislės tapatumas ir grynumas, augalų sveikata (lauke), augalų sveikata (laboratorijoje) | 60 | 47 208 | 37 766 | Rosa L. | BSA Bundessortenamt Hannover (D) | Veislės tapatumas ir grynumas, augalų sveikata (lauke), augalų sveikata (laboratorijoje) | 80 | 17982 | 14386 | Visas Bendrijos finansavimas | 86 846 | 2005 m. atliktini bandymai ir tyrimai Rūšys | Atsakinga įstaiga | Įvertintinos sąlygos | Mėginių skaičius | Reikalavimus atitinkančios išlaidos (EUR) | Didžiausia Bendrijos finansavimo dalis (lygiavertė 80 % reikalavimus atitinkančioms išlaidoms) (EUR) | Daugiamečiai augalai (Hosta Tratt.) | Naktuinbouw Roelofar-endsveen (NL) | Veislės tapatumas ir grynumas, augalų sveikata (lauke), augalų sveikata (laboratorija) | 50 | 15 189 | 12151 | Visas Bendrijos finansavimas | 12 151 | --------------------------------------------------